smcproject/ml-wiki-sentences huggingface dataset:
സഹകരണസംഘം ഇംഗ്ലീഷ് വിലാസം https://ml.wikipedia.org/wiki/Co-operative_society
ഒരു സംഘം വ്യക്തികളുടെ ഉടമസ്ഥതയിൽ അവർ തന്നെ നടത്തുന്ന വ്യവസായസംരംഭമാണ് സഹകരണസംഘം .
സംഘാംഗങ്ങളുടെ പൊതുനേട്ടമാണ്‌ സഹകരണസംഘങ്ങളുടെ ലക്ഷ്യം.
മറ്റു ബിസിനസ്സ് സംഘടനകളിൽനിന്നും മൗലികമായിത്തന്നെ വ്യത്യസ്തമായവയാണ് സഹകരണ സംഘങ്ങൾ.
ലാഭമുണ്ടാക്കുക എന്നതിനേക്കാൾ സേവനമനുഷ്ഠിക്കുക എന്നതാണ് അവയുടെ അടിസ്ഥാന ലക്ഷ്യം.
പരസ്പരം സഹായിക്കുക എന്ന പരമതത്വത്തിനനുസൃതമായിട്ടാണവ പ്രവർത്തിക്കുന്നത്.
ഇന്ത്യയിൽ രൂപീകരണം
കേന്ദ്ര സഹകരണ നിയമപ്രകാരം, പൊതുവായ ബന്ധമുള്ള പത്തുപേരെങ്കിലും ഉണ്ടെങ്കിലേ ഒരു സഹകരണസംഘം രൂപീകരിക്കാനാവൂ.
ഒരേ പ്രദേശത്തുള്ളവർ, ഒരേ വർഗ്ഗക്കാർ, ഒരേ തൊഴിൽ ചെയ്യുന്നവർ, പൊതുവായ സാമ്പത്തികാവശ്യങ്ങളുള്ളവർ, എന്നിങ്ങനെയുള്ള ഏതെങ്കിലും പൊതു ബന്ധത്താൽ പരസ്പരം കൂട്ടിയിണക്കപ്പെട്ടവരായിരിക്കും ഇവർ.
ഇത്തരത്തിൽ മുന്നോട്ടുവരുന്ന പത്തു പേരെ പ്രമോട്ടർമാർ എന്നു വിളിക്കുന്നു .
ഇവർ സഹകരണസംഘം രജിസ്ട്രാർക്ക് ഒരുമിച്ച് ഒരപേക്ഷ സമർപ്പിക്കണം.
അപേക്ഷയിൽ താഴെ പറയുന്ന വിവരങ്ങൾ ഉണ്ടായിരിക്കണം: സംഘത്തിന്റെ നിർദ്ദിഷ്ട പേര് .
ലക്ഷ്യങ്ങൾ,ഉദ്ദേശങ്ങൾ .
പ്രവർത്തന മേഖല .
അംഗങ്ങളുടെ ബാദ്ധ്യതയുടെ സ്വഭാവം .
സ്വരൂപിക്കാനുദ്ദേശിക്കുന്ന ഓഹരി മൂലധനം .
സംഘത്തിനുവേണ്ടി തയ്യാറാക്കിയ നിയമാവലിയുടെ രണ്ടു കോപ്പി അപേക്ഷയോടൊപ്പം സമർപ്പിക്കണം .
രജിസ്ട്രാർ അതെല്ലാം സൂക്ഷ്മപരിശോധനയ്ക്കു വിധേയമാക്കിയ ശേഷം രജിസ്ട്രേഷൻ സർട്ടിഫിക്കറ്റ് നൽകും .
ഇത്രയുമായാൽ സംഘത്തിൽ പുതിയ അംഗങ്ങൾക്കു പ്രവേശനം നൽകാവുന്നതാണ്.
വിജയ നിരക്ക്
കോ-ഓപ്പറേറ്റീവ് എക്കണോമി 2018 റിപ്പോർട്ട് പ്രസ്താവിക്കുന്നത് 80% സഹകരണ ബിസിനസുകളും കുപ്രസിദ്ധമായ വെല്ലുവിളി നിറഞ്ഞ ആദ്യ അഞ്ച് വർഷങ്ങളിൽ അതിജീവിക്കുന്നു, മറ്റ് ബിസിനസുകളുടെ 44% മായി താരതമ്യം ചെയ്യുമ്പോൾ.
ഓർഗനൈസേഷന്റെ അംഗങ്ങളുടെയും ചുറ്റുമുള്ള സമൂഹത്തിന്റെയും സാമ്പത്തിക, സാംസ്‌കാരിക, സാമൂഹിക ആവശ്യങ്ങൾ സാക്ഷാത്കരിക്കുക എന്നതാണ് ഒരു സഹകരണ സംഘത്തിന്റെ ലക്ഷ്യം.
സഹകരണ സംഘങ്ങൾക്ക് പലപ്പോഴും അവരുടെ കമ്മ്യൂണിറ്റിയോട് ശക്തമായ പ്രതിബദ്ധതയുണ്ട്, അവർ നിലനിൽക്കുന്ന അല്ലെങ്കിൽ സേവിക്കുന്ന കമ്മ്യൂണിറ്റിയെ ശക്തിപ്പെടുത്തുന്നതിൽ ശ്രദ്ധ കേന്ദ്രീകരിക്കുന്നു.
ഒരു സഹകരണ സംഘത്തിന്റെ ഗുണങ്ങളിൽ ഇവ ഉൾപ്പെടുന്നു:
അംഗങ്ങൾക്ക് തുല്യ വോട്ടവകാശമുണ്ട്.
ഈ ഘടന അംഗങ്ങളുടെ സംഭാവനയും ഉത്തരവാദിത്തവും പ്രോത്സാഹിപ്പിക്കുന്നു.
അംഗങ്ങൾക്കുള്ള ബാധ്യത പരിമിതമാണ്.
അംഗങ്ങളുടെ എണ്ണത്തിന് പരിധിയില്ല.
സഹകരണദിനം:
ജൂലൈ മാസത്തിലെ ആദ്യത്തെ ശനി ആഴ്ച എല്ലാ വർഷവും അന്താരാഷ്ട്ര സഹകരണദിനമായി ആചരിക്കുന്നു.
അവലംബം പുറത്തേക്കുള്ള കണ്ണികൾ Cooperatives എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Canadian Co-operative Association Archived 2020-02-18 at the Wayback Machine .
Co-operatives UK DEBUuT, Business Cooperative of the Brussels Region Archived 2011-10-31 at the Wayback Machine .
International Co-operative Alliance International Confederation of Popular Banks Venezuela's Cooperative Revolution from Dollars Sense magazine The National Co-operative Archive Archived 2006-10-03 at Archive.is – holds records relating to all aspects of the co-operative movement.
The European Union Project “Credit Cooperatives – Russian Federation” Archived 2009-12-31 at the Wayback Machine .
official web site Twin Oaks Communities Conference Conference focused on education about Cooperative Living
നീല അമൽപ്പൊരി ഇംഗ്ലീഷ് വിലാസം https://ml.wikipedia.org/wiki/Chassalia_curviflora
റൂബിയേസീ കുടുംബത്തിൽപ്പെട്ട ഒരിടത്തരം കുറ്റിച്ചെടിയാണ് നീല അമൽപ്പൊരി , ( ശാസ്ത്രീയനാമം : Chassalia curviflora ) .
ഇന്ത്യ, ചൈന, ഇന്തോനേഷ്യ, തുടങ്ങി തെക്ക്, തെക്ക്-കിഴക്കൻ ഏഷ്യൻ രാജ്യങ്ങളിൽ സാധാരണയായി കാണപ്പെടുന്നു.
നീല അമൽപ്പൊരിക്ക് അമൽപ്പൊരി ( സർപ്പഗന്ധി ) യുമായി നല്ല സാദൃശ്യമുണ്ട്.
അതുകൊണ്ടാവണം 'നീല' അമൽപ്പൊരി എന്നു പേരു വന്നതും.
വനങ്ങളിലും പൊന്തക്കാടുകളിലും വന്മരങ്ങളുടെ കീഴെയുമാണിവ മിക്കവാറും കാണപ്പെടുന്നത്.
അഞ്ചടി വരെ പൊക്കം വയ്ക്കാറുണ്ട്.
ഇളം തണ്ടിനു ഇളം പർപ്പിൾ നിറം.
ഇലകൾക്ക് മുക്കാലടിയോളം നീളവും രണ്ടിഞ്ച് വീതിയുമുണ്ട്.
ഇലഞെട്ട് ചെറുതാണ്.
ഞരമ്പുകൾ ഇലയുടെ ഇരു വശത്തും വ്യക്തമായി കാണാം.
പൂക്കൾക്ക് പിങ്ക് നിറമാണ്.
ഒറ്റയ്ക്കല്ലാതെ കുലകളായി കാണപ്പെടുന്നു.
ഒരു കുലയിൽ അനേകം പൂക്കൾ ഉണ്ടാകും.
വിദളങ്ങൾ അഞ്ച്, ദളങ്ങളും അഞ്ച്.
അവ യോജിച്ച് കുഴലായി തീർന്നിരിക്കുന്നു.
കുഴലിനു ഒരിഞ്ച് നീളം വരും.
അതു വളഞ്ഞിരിക്കുന്നു.
അതു കൊണ്ടാണ് കർവിഫ്ലോറ എന്ന സ്പീഷിസ് നാമം നൽകിയത്.
ഔഷധഗുണങ്ങൾ ചിത്രങ്ങൾ Chassalia curviflora in Pulikurumba Chassalia curviflora at Kalasamala, Thrissur അവലംബം ↑ http://www.efloras.org/florataxon.aspx?flora_id=2 taxon_id=200022073 പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Chassalia curviflora at Wikimedia Commons Chassalia curviflora എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കല്ലുകൊണ്ടൊരു പെണ്ണ്
ശ്യാമപ്രസാദ് സംവിധാനം ചെയ്ത് 1998-ൽ പുറത്തിറങ്ങിയ മലയാളചലച്ചിത്രമാണ് കല്ല് കൊണ്ടൊരു പെൺ  സുരേഷ് ഗോപി, ദിലീപ്, വിജയശാന്തി എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു.
കുവൈത്ത് സിറ്റിയിലെ ഒരു അവിവാഹിതയായ നഴ്സിനെക്കുറിച്ചാണ് ഈ ചിത്രം.
അഭിനേതാക്കൾ വിജയശാന്തി ദിലീപ് മുരളി സുരേഷ് ഗോപി ചിത്ര മണിയൻപിള്ള രാജു ചാന്ദ്നി ഷാജു
ട്വന്റി20 (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Twenty20_(film)
മലയാളത്തിലെ പ്രമുഖ നടീനടന്മാരെ അണിനിരത്തി ജോഷി സംവിധാ‍നം ചെയ്ത് 2008 -ൽ  പുറത്തിറങ്ങിയ ഒരു മലയാളചലച്ചിത്രമാ‍ണ് ട്വന്റി20 .
മോഹൻലാൽ , മമ്മൂട്ടി , സുരേഷ് ഗോപി , ജയറാം , ദിലീപ് എന്നിവർ പ്രധാനവേഷങ്ങളിലെത്തിയ ഈ ചിത്രത്തിന്റെ രചന ഉദയകൃഷ്ണ, സിബി കെ. തോമസ് എന്നിവരും, നിർമ്മാണം ദിലീപുമാണ് .
എല്ലാ പ്രമുഖ നടീനടന്മാരും അഭിനയിച്ച ചിത്രമെന്ന നിലയിൽ അറിയപ്പെട്ട ഒരു ചിത്രമാണ് ട്വന്റി20.
ഈ ചിത്രത്തിൽ അഭിനേതാക്കൾ മലയാളചലച്ചിത്രസംഘടനയായ അമ്മയുടെ വികസന പ്രവർത്തനങ്ങൾക്ക് വേണ്ടിയുള്ള ധനസമാഹരണ ഉദ്ദേശ്യത്തോടെ ആണ് ഇതിൽ പ്രവർത്തിച്ചത്.
== അഭിനേതാക്കളും കഥാപാത്രങ്ങളും മോഹൻലാൽ – ദേവരാജപ്രതാപവർമ്മ ,വ്യവസായി മമ്മൂട്ടി – രമേഷ്  നമ്പ്യാർ,  അഭിഭാഷകൻ സുരേഷ് ഗോപി – ആന്റണി പുന്നേക്കാടൻ  ഐ.പി.എസ്, പോലീസ് സൂപ്രണ്ട് ജയറാം – ഡോ. വിനോദ് ഭാസ്കർ, ദേവരാജന്റെ സുഹൃത്തും കാർത്തികിന്റെ അദ്ധ്യാപകനും ദിലീപ് – കാർത്തിക് വർമ്മ , ദേവരാജന്റെ സഹോദരൻ ശ്രീനിവാസൻ – കോൺസ്റ്റബിൽ കുഞ്ഞപ്പൻ കുഞ്ചാക്കോ ബോബൻ – ഒരു ഗാനരംഗത്ത് മാത്രം പൃഥ്വിരാജ് – ഒരു ഗാനരംഗത്ത് മാത്രം നയൻതാര – ഒരു ഗാനരംഗത്ത് മാത്രം ജയസൂര്യ – ഒരു ഗാനരംഗത്ത് മാത്രം മണിക്കുട്ടൻ – ഒരു ഗാനരംഗത്ത് മാത്രം മുകേഷ് – സി.ഐ. ജയചന്ദ്രൻ മനോജ് കെ. ജയൻ – മഹീന്ദ്രൻ കലാഭവൻ മണി – പാപ്പച്ചൻ, റൌഡി ഇന്ദ്രജിത്ത് – അരുൺ കുമാർ സുരാജ് വെഞ്ഞാറമൂട് – രമേശ് നമ്പ്യാരുടെ ഗുമസ്തൻ ബാബു ആന്റണി – ഭായി, രമേശ് നമ്പ്യാരുടെ ഡ്രൈവർ ജഗതി ശ്രീകുമാർ – ശങ്കരേട്ടൻ, ദേവരാജന്റെ സഹായി അനിൽ മുരളി – ദേവരാജന്റെ സഹായി മധു വാര്യർ – ദേവരാജന്റെ സഹായി ഇടവേള ബാബു – ദേവരാജന്റെ സഹായി ബൈജു – ദേവരാജന്റെ സഹായി ജനാർദ്ദനൻ – വിശ്വനാഥന്റെ സുഹൃത്ത് ഇന്നസെന്റ് – കുട്ടിശങ്കരൻ, മധുവിന്റെ വീട്ടിലെ കാര്യസ്ഥൻ ലാലു അലക്സ് – ഡി.ഐ.ജി. ബിജുക്കുട്ടൻ – ഓട്ടു മുരളി,   കളളൻ ഹരിശ്രീ അശോകൻ – പൂട്ടു വർക്കി,   കള്ളൻ സലിം കുമാർ – എസ്.പി. ഇന്ദുചൂഡൻ (കപീഷ്) കൊച്ചിൻ ഹനീഫ – പെരുച്ചാഴി വാസ്സു,  കള്ളൻ മണിയൻപിള്ള രാജു – പോലീസ് ഉദ്യോഗസ്ഥൻ ഇന്ദ്രൻസ് – വാച്ച്മാൻ ജഗദീഷ് – പോലീസ് കോൺസ്റ്റബിൾ നകുലൻ സിദ്ദിഖ് – മാധവൻ സായി കുമാർ – മിനിസ്റ്റർ മത്തായി ടി.പി. മാധവൻ – മിനിസ്റ്റർ മത്തായിയുടെ സഹായി ബിജു മേനോൻ – പോലീസ് ഉദ്യോഗസ്ഥൻ മാമുക്കോയ – ഖാദർ ബാബുരാജ് – റൗഡി ഷമ്മി തിലകൻ – ഗണേഷൻ വിജയരാഘവൻ – ബാലൻ മധുപാൽ – ബാലന്റെ സഹോദരൻ മാള അരവിന്ദൻ – ചായക്കടക്കാരൻ ഉണ്ടപക്രു – ചായക്കടയിലെ ജോലിക്കാരൻ ബാബു നമ്പൂതിരി – അഭിഭാഷകൻ കവിയൂർ പൊന്നമ്മ – വിശ്വനാഥന്റെ ഭാര്യ സുകുമാരി –  നാടകനടി നയൻ താര – ഒരു ഗാനരംഗത്ത് മാത്രം ഗോപിക – രമേശ് നമ്പ്യാരുടെ ഭാര്യ കാവ്യ മാധവൻ – നാടക നടി ഭാവന – അശ്വതി നമ്പ്യാർ, കാർത്തികിന്റെ കാമുകി.
സിന്ധു മേനോൻ – മഹീന്ദ്രന്റെ ഭാര്യ കൽപ്പന – മേരി (സ്വർണ്ണമ്മ),  തട്ടിപ്പുകാരി കാർത്തിക – ആന്റണി പുന്നേക്കാടന്റെ ഭാര്യ ഭാര്യ രാധിക – സുഹൃത്ത്, വിനോദ് ഭാസ്കറിന്റെ കാമുകി ജ്യോതിർമയി – ഒരു സൗന്ദര്യ മത്സരത്തിലെ അവതാരക റോമ - ഫോട്ടോയിൽ മാത്രം അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ട്വന്റി20 ഇന്റർനെറ്റ് മൂവി ഡാറ്റാബേസിൽ ട്വന്റി20 – മലയാളസംഗീതം.
യുവകലാസാഹിതി
കേരളത്തിലെ ഇടതുപക്ഷ അനുഭാവമുള്ള സാഹിത്യകാരന്മാരുടെയും കലാകാരന്മാരുടെയും സാംസ്ക്കാരികപ്രവർത്തകരുടെയും ഒരു സംഘടനയാണ് യുവകലാസാഹിതി .
1975 മാർച്ച് 15ന് ആണ് യുവകലാസാഹിതി രൂപീകരിച്ചത്.
1975 മാർച്ച് മധ്യവാരം കായംകുളത്ത് നടന്ന കെപിഎസിയുടെ രജതജൂബിലി ആഘോഷവേളയിലാണ് പുരോഗമനസാഹിത്യത്തിൻറെയും കലയുടെയും പരിപോഷണത്തിനായി ‘യുവകലാസാഹിതി’യെന്ന കലാസാംസ്‌കാരിക പ്രസ്ഥാനം രൂപീകൃതമാവുന്നത്.
അഖിലേന്ത്യ യുവജന ഫെഡറേഷൻറെ അനിഷേധ്യ നേതാവായിരുന്ന തോപ്പിൽ ഗോപാലകൃഷ്ണനാണ് ഒരു കലാസാംസ്‌കാരിക പ്രസ്ഥാനമെന്ന ആശയം ഇന്ത്യൻ കമ്മ്യൂണിസ്റ്റ് പാർട്ടി സംസ്ഥാന ഘടകത്തിനു മുമ്പാകെ സമർപ്പിച്ചത്.
പാർട്ടിയുടെ സംസ്ഥാന സെക്രട്ടറി എൻ.ഇ.
ബാലറാം പാർട്ടിയുടെ സമുന്നതനേതാവായിരുന്ന പി.കെ. വാസുദേവൻ നായർ , യുവജന ഫെഡറേഷൻ നേതാവായിരുന്ന കണിയാപുരം രാമചന്ദ്രൻ , കെപിഎസിയുടെ സാരഥികളായിരുന്ന തോപ്പിൽ ഭാസി , കാമ്പിശ്ശേരി കരുണാകരൻ എന്നിവർ വിശദമായ കൂടിയാലോചനകൾ നടത്തി.
അങ്ങിങ്ങ് ചിതറി നിൽക്കുന്ന യുവപ്രതിഭകളെയും എഴുത്തുകാരെയും കൂട്ടിയോജിപ്പിച്ച് ഒരു കുടക്കീഴിൽ അണിനിരത്തിയുള്ള ഒരു കലാസാംസ്‌കാരിക പ്രസ്ഥാനമെന്ന തോപ്പിൽ ഗോപാലകൃഷ്ണൻറെ ദീർഘവീക്ഷണവും ഭാവനപരവുമായ ആശയം പ്രാവർത്തികമാക്കുന്നതിന് പാർട്ടി നേതൃത്വം അംഗീകാരം നൽകി.
കലയുടെയും സാഹിത്യത്തിൻറെയും യുവത്വം കാത്തുസൂക്ഷിക്കാൻ പ്രതിജ്ഞാബദ്ധമായ സാംസ്‌കാരിക പ്രസ്ഥാനത്തിന് ‘യുവകലാസാഹിതി’യെന്ന് കണിയാപുരം രാമചന്ദ്രൻ നാമകരണം ചെയ്തു.
കെ പിഎസിയുടെ രജതജൂബിലി ആഘോഷവേദിയിൽ തന്നെ ‘യുവകലാസാഹിതി’ക്ക് രൂപം നൽകണമെന്ന് തോപ്പിൽഭാസി തന്റെ സ്വതസ്സിദ്ധമായ ശൈലിയിൽ നിഷ്‌കർഷിച്ചു.
1975 മാർച്ച് 15ന് കെപിഎസി അങ്കണത്തിൽ ചേർന്ന രൂപീകരണ സമ്മേളനത്തിൽ കലാസാംസ്‌കാരിക രംഗത്തെ പ്രമുഖരുടെ സാന്നിധ്യം കൊണ്ട് ധന്യമായിരുന്നു.
മലയാളത്തിൻറെ എക്കാലത്തെയും വിപ്ലവകവി വയലാർ രാമവർമ യുവകലാസാഹിതിക്ക് അഭിവാദനങ്ങൾ നേർന്നു.
അതേവർഷം ഒക്‌ടോബർ 27ന് വയലാർ വിടപറയുകയും ചെയ്തു.
സി അച്യുതമേനോൻ, കേശവദേവ്, സി ഉണ്ണിരാജ, കേശവൻപോറ്റി, ഒഎൻവി, വൈക്കം ചന്ദ്രശേഖരൻ നായർ, തോപ്പിൽ കൃഷ്ണപിളള, ഒ മാധവൻ, തെങ്ങമം ബാലകൃഷ്ണൻ, കെ ടി മുഹമ്മദ്, തിരുനെല്ലൂർ കരുണാകരൻ, പവനൻ, ടി വി ബാലൻ തുടങ്ങിയവർ യുവകലാസാഹിതിയുടെ പിറവിക്ക് സാക്ഷികളായി.
വള്ളിക്കുന്നം, താമരക്കുളം, ചാരുംമൂട്, പടനിലം, നൂറനാട് പ്രദേശങ്ങളിലെ കലാസാംസ്‌കാരിക പ്രവർത്തകരും സംബന്ധിച്ചിരുന്നു.
കവി എന്ന നിലയിൽ പ്രശസ്തനായിരുന്ന പറക്കോട്ട് എൻ ആർ കുറുപ്പ് പ്രസിഡന്റും അരവിന്ദൻറെ പ്രസിദ്ധമായ ഉത്തരായനം സിനിമയിലെ അഭിനയത്തിലൂടെ ജനങ്ങളുടെ പ്രിയങ്കരനായിരുന്ന ഡോ. പി കെ മോഹൻദാസ് വൈസ് പ്രസിഡന്റും ജനയുഗം പത്രാധിപസമിതി അംഗം സി ആർ രാമചന്ദ്രൻ ജനറൽ സെക്രട്ടറിയുമായ സംസ്ഥാന കമ്മിറ്റിയെ തെരഞ്ഞെടുത്തു.
തിരുവനന്തപുരം യൂണിവേഴ്‌സിറ്റി കോളജ് പ്രിൻസിപ്പാൾ ആയിരുന്ന പ്രൊഫ. പുത്തൂർ ബാലകൃഷ്ണൻ, ഡോ. കെ രാമവാര്യർ, പ്രശസ്ത നിരൂപകൻ പ്രൊഫ. കെ പി ശരത്ചന്ദ്രൻ, പ്രൊഫ. ആർ വിശ്വനാഥൻ നായർ, എൻ സി മമ്മൂട്ടി, ടി വി ബാലൻ, എം നസീർ, കടവിൽ ശശി, സി എച്ച് വത്സലൻ, എം എം രാഘവൻ, ബാബുവാസുദേവൻ, കാർത്തികേയൻ പടിയത്ത്, പ്രൊഫ. വി സുന്ദരേശൻ, പല്ലിശേരി തുടങ്ങിയ സംസ്ഥാന കമ്മിറ്റി അംഗങ്ങളുടെ വലിയൊരു യുവനിരയുവകലാസാഹിതിയുടെ കർമപഥങ്ങൡ ഇഴുകിച്ചേർന്നു.
അതോടെ യുവ എഴുത്തുകാരുടെയും കലാസാംസ്‌കാരിക പ്രവർത്തകരുടെയും വിപുലമായ കൂട്ടായ്മകൾ കേരളത്തിലുടനീളം ഉണ്ടായി.
1975 ജൂൺ 22 തൃശൂർ ജില്ലയിലെ ആമ്പല്ലൂരിലാണ് കേരളത്തിലെ യുവകലാസാഹിതിയുടെ ആദ്യ ജില്ലാ സമ്മേളനം നടക്കുന്നത്.
ബാബുവാസുദേവൻറെ അധ്യക്ഷതയിൽ നടന്ന സമ്മേളനം പി കെ ഗോപാലകൃഷ്ണനാണ് ഉദ്ഘാടനം ചെയ്തത്.
രമണിക്കീരൻ, പല്ലിശേരി വി സുരേന്ദ്രൻ, വി എസ് വസന്തൻ, കലാമണ്ഡലം ക്ഷേമാവതി, വിജയൻകാരോട്, രാധാകൃഷ്ണൻ വെങ്കിടങ്ങ്, പ്രൊഫ. കെ രാധാകൃഷ്ണൻ, ഡോ. കെ എൻ സത്യനാഥൻ, പ്രൊഫ. എം എൻ വാസുദേവൻ നമ്പൂതിരി, കെ ആർ വേലായുധൻ, കാറളം ബാലകൃഷ്ണൻ, കെപിഎസി പ്രേമചന്ദ്രൻ, കെ കെ രവി, വി ഡി അശോകൻ, പി എസ് രവീന്ദ്രൻ, കെ പി പ്രദീപ് തുടങ്ങിയവരാണ് പങ്കെടുത്തത്.
വിജയൻ കരോട് പ്രസിഡന്റും രമണികീരൻ സെക്രട്ടറിയുമായുള്ള ഇരുപത്തേഴംഗ ജില്ലാ കമ്മിറ്റിയെയാണ് തെരഞ്ഞെടുത്തത്.
തോപ്പിൽ ഗോപാലകൃഷ്ണൻ സമ്മേളനത്തിൽ സന്നിഹിതനായിരുന്നു.
എൻ സി മമ്മൂട്ടിയുടെ മാർഗനിർദ്ദേശത്തിലാണ് കണ്ണൂർ ജില്ലാ കമ്മിറ്റി രൂപീകരിക്കുന്നത്.
സി എച്ച് വത്സലൻ, പ്രൊഫ. കെ പി അയ്യപ്പൻ അന്ന് ശ്രീനാരായണ കോളജിൽ അധ്യാപകനായിരുന്ന പ്രൊഫ. വി സുന്ദരേശൻ എന്നിവരായിരുന്നു ഭാരവാഹികൾ.
തിരുവനന്തപുരം ജില്ലയിൽ എം നസീർ, ബൈജു ചന്ദ്രൻ, പ്രൊഫ. എസ് എം അബൂബക്കർ, യു വിക്രമൻ, എൻ ഇ ഗീത, ഹാഷിം രാജൻ, ചിറയിൻകീഴ് ശ്രീകണ്ഠൻ നായർ, പുന്നമൂട് രവി തുടങ്ങിയവർ ചുക്കാൻപിടിച്ചു.
യൂണിവേഴ്‌സിറ്റി കോളജിലും കലാലയങ്ങളിലും യൂണിറ്റുകൾ രൂപീകരിച്ചു.
കോഴിക്കോട് ജില്ലയിൽ ടി പി ബാലൻ, മണിയൂർ ഇ ബാലൻ തുടങ്ങിയവരുടെ നേതൃത്വത്തിൽ ജില്ലാ കമ്മിറ്റിയും യൂണിറ്റുകളും രൂപീകരിച്ചു.
കെടാമംഗലം സദാനന്ദൻ, കെഎ ചന്ദ്രഹാസൻ, കെ ജി കോമളൻ, എൻ സോമസുന്ദരൻ, കാർത്തികേയൻ പടിയത്ത് തുടങ്ങിയവർ ചേർന്ന് എറണാകുളം ജില്ലാ കമ്മിറ്റി രൂപീകരിച്ചു.
മണലിൽ ജി നാരായണപിളള, ആര്യാട് ഗോപി, ചവറ കെ എസ് പിള്ള, നൂറനാട് ഹനീഫ, കരീപ്രരാജേന്ദ്രൻ എന്നിവരാണ് കൊല്ലം ജില്ലയിലെ നേതൃത്വം.
ടി വി ഹരിദാസ് (ജനയുഗം) എസ്ഹനീഫാറാവുത്തർ, വേണാട് ശിവൻകുട്ടി, എം ആർ സി നായർ, പി കെ മേദിനി, ചുനക്കര ജനാർദ്ദനൻ നായർ, പ്രൊഫ. ഓച്ചിറ രാമചന്ദ്രൻ, ആർ ശ്രീധരൻ പിള്ള, ചാരുംമൂട് പുരുഷോത്തൻ, പ്രൊഫ. കെ പി ശരത് ചന്ദ്രൻ, നൂറനാട് മോഹൻ തുടങ്ങി വലിയൊരു നിരതന്നെ ആലപ്പുഴയിലെ പ്രവർത്തനങ്ങൾക്ക് നേതൃത്വം നൽകിയിരുന്നു.
കൊളാടി ഗോവിന്ദൻ കുട്ടിയുടെ മാർഗനിർദ്ദേശത്തിൽ ടി കെ സുന്ദരൻ മാസ്റ്റർ, തുളസിദാസ് പി മേനോൻ, എം എം സചീന്ദ്രൻ, എൻ പി പ്രഭാകരൻ, ആസാദ്, വി പി സദാനന്ദൻ തുടങ്ങിയവരായിരുന്നു മലപ്പുറം ജില്ലയിലെ സാരഥികൾ.
നാരായണൻപെരിയ, അഡ്വ.
രാധാകൃഷ്ണൻ പെരുമ്പള, തൃക്കരിപ്പൂർ വേണു എന്നിവർ കാസർകോട്ടും, വിജയൻ ചെറുകര, വി ജി വിജയൻ, പി കെ ജയരാജൻ എന്നിവർ വയനാട്ടിലും അഡ്വ.
ബാബുമോൻ, ജെയിംസ് കത്തലാങ്കൻ, കെ ആർ രാജേന്ദ്രൻ, വി ബി രാജൻ, കെ കെ ശിവരാമൻ, സ്വപ്‌ന ടോമി എന്നിവർ ഇടുക്കിയിലും ആനിക്കാട് ഗോപിനാഥ്, കെ ബിനു എന്നിവർ കോട്ടയത്തും തെന്നിലാപുരം രാധാകൃഷ്ണൻ, പ്രൊഫ. പി എ വാസുദേവൻ, അജയൻ കൊക്കുശേരി എന്നിവർ പാലക്കാട്ടും നേതൃത്വം നൽകി.
ഒന്നാം സംസ്ഥാന സമ്മേളനം 1977 ഡിസംബറിൽ വർക്കലയിലാണ് നടന്നത്.
ടി എ മജീദ് എംഎൽഎ പ്രസിഡന്റും പ്രൊഫ. പി സുന്ദരേശൻ ജനറൽ സെക്രട്ടറിയുമായ സ്വാഗത സംഘമാണ് സമ്മേളനത്തിന് നേതൃത്വം നൽകിയത്.
മൂന്ന് ദിവസത്തെ സമ്മേളനം എൻ ഇ ബാലാറാം ഉദ്ഘാടനം ചെയ്തു.
എ കെ കുമാരൻ, തോപ്പിൽ ഭാസി, ഒഎൻവി, പവനൻ, തെങ്ങമം ബാലകൃഷ്ണൻ, സി ഉണ്ണിരാജ, കാനായി കുഞ്ഞിരാമൻ തുടങ്ങിയവർ പങ്കെടുത്തു.
ഭാരവാഹികളിൽ മാറ്റമുണ്ടായി.
നിലവിലുള്ള പ്രസിഡന്റും ജനറൽ സെക്രട്ടറിയും സ്ഥാനമൊഴിഞ്ഞു.
വൈസ് പ്രസിഡന്റായിരുന്ന നടൻ ഡോ. പി കെ മോഹൻദാസ് പ്രസിഡന്റും പ്രൊഫ. ആർ വിശ്വനാഥൻ നായർ ജനറൽ സെക്രട്ടറിയുമായി.
പ്രൊഫ. കെ പി ശരത്ചന്ദ്രൻ, പ്രൊഫ. പുത്തൂർ ബാലകൃഷ്ണൻ നായർ എന്നിവർ വൈസ് പ്രസിഡന്റുമാരായും എൻ സി മമ്മൂട്ടി, ടി വി ബാലൻ, പ്രൊഫ. വി സുന്ദരേശൻ എന്നിവർ സെക്രട്ടറിമാരായും തെരഞ്ഞെടുത്തു.
സമ്മേളനത്തോടനുബന്ധിച്ച് നടത്തിയ അഖിലകേരള നാടകോത്സവം ശ്രദ്ധേയമായിരുന്നു.
കാർത്തികേയൻ പടിയത്തിന്റെ പ്രസിദ്ധമായ ശവംതീനികൾ നാടകം ആദ്യമായി അവതരിപ്പിച്ചത് ഇവിടെയായിരുന്നു.
സമ്മേളനത്തിന്റെ ആദ്യവസാനം തോപ്പിൽ ഗോപാലകൃഷ്ണൻ, എം നസീർ, സി ആർ രാമചന്ദ്രൻ എന്നിവരുടെ സാന്നിധ്യമുണ്ടായി.
രണ്ടാമത് സംസ്ഥാന സമ്മേളനം 1979 ൽ കോഴിക്കോട്ടുവെച്ചാണ് നടന്നത്.
പ്രൊഫ. വി സുന്ദരേശനെ ജനറൽ സെക്രട്ടറിയായും സെക്രട്ടറിമാരിൽ ഒരാളായി പല്ലിശേരിയേയും തെരഞ്ഞെടുത്തു.
മറ്റു ഭാരവാഹികളിൽ മാറ്റമുണ്ടായിരുന്നില്ല.
പിന്നീട് നടന്ന സംസ്ഥാന സമ്മേളനങ്ങളിൽ മലയാളത്തിന്റെ പ്രിയപ്പെട്ട എഴുത്തുകരായ സി രാധാകൃഷ്ണൻ, മാടമ്പ് കുഞ്ഞുക്കുട്ടൻ, ഡോ. ടി പി സുകുമാരൻ, പെരുമ്പുഴ ഗോപാലകൃഷ്ണൻ, ഡോ. വള്ളിക്കാവ് മോഹൻദാസ്, പി കെ ഗോപാലകൃഷ്ണൻ, പി കെ ഗോപി എന്നിവർ അധ്യക്ഷസ്ഥാനം അലങ്കരിച്ചു.
1981 ൽ തിരുവനന്തപുരത്ത് നടന്ന സംസ്ഥാന സമ്മേളനത്തിലാണ് ദീർഘകാലം യുവകലാസാഹിതിയെ നയിച്ച എൻ സി മമ്മൂട്ടി ജനറൽ സെക്രട്ടറിയാകുന്നത്.
പിന്നീട് 1998 ൽ പുനലൂരിൽ നടന്ന സംസ്ഥാന സമ്മേളനത്തിൽ ടി വി ബാലനും 2003 ൽ മലപ്പുറത്ത് നടന്ന സംസ്ഥാന സമ്മേളനത്തിൽ ഡോ. വള്ളിക്കാവ് മോഹൻദാസും 2011 ൽ പാലക്കാട്ട് വച്ച് നടന്ന സമ്മേളനത്തിൽ ഇ എം സതീശനും ജനറൽ സെക്രട്ടറിമാരായി.
പ്രശസ്തകവിയും പ്രഭാഷകനും എഴുത്തുകാരനുമായ ആലങ്കോട് ലീലാകൃഷ്ണൻ പ്രസിഡന്റും ഡോ. ഒ.കെ. മുരളീകൃഷ്ണൻ  ജനറൽ സെക്രട്ടറിയുമായ നേതൃത്വമാണ് ഇപ്പോൾ യുവകലാസാഹിതിയെ നയിക്കുന്നത്.
1984 ൽ സംസ്ഥാന പ്രസിഡന്റ് സി രാധാകൃഷ്ണൻ കാസർകോട്ട് നിന്ന് തിരുവനന്തപുരത്തേക്ക് നയിച്ച സമാധാന പദയാത്ര പുതിയൊരു അനുഭവമായിരുന്നു.
മാനവരാശിക്ക് ശാന്തിമുദ്രയായി പിക്കാസോ വരച്ചു നൽകിയ ഒലിവ് ഇല കൊത്തിപ്പറക്കുന്ന നീലാകാശത്തെ വെള്ളരിപ്രാവിനെ ആലേഖനം ചെയ്ത പതാക വാനിലുയർത്തി ‘ഇനിയൊരു യുദ്ധം വേണ്ട, ലോക സമാധാനം നീണാൽ വാഴട്ടെ’ എന്ന ബാനറുമായി എഴുത്തുകാരും കലാകാരൻമാരും നടന്നുനീങ്ങിയപ്പോൾ കേരളീയ സമൂഹം ആവേശപൂർവമാണ് സ്വീകരിച്ചത്.
1988ൽ സി രാധാകൃഷ്ണനും മാടമ്പ് കുഞ്ഞുക്കുട്ടനും നയിച്ച സമാധാന സാംസ്‌ക്കാരിക ജാഥയും 1999 ൽ ഡോ. വള്ളിക്കാവ് മോഹൻദാസ് നയിച്ച സാംസ്‌കാരിക യാത്രയും 2008 ൽ പി കെ ഗോപി നയിച്ച സാംസ്‌കാരിക ജാഥയും ചരിത്രത്തിൽ അടയാളപ്പെടുത്തിയതാണ്.
കഥ, കവിത, നാടകം, നോവൽ, നിരൂപണം, ചരിത്രം, വിവർത്തനം, പത്രപ്രവർത്തനം, ചിത്രകല, നാടൻ കല, പരിസ്ഥിതി തുടങ്ങിയ ക്യാമ്പുകളിൽ നിന്ന് നിരവധി ശ്രദ്ധേയരായ പ്രതിഭകളെ മലയാളത്തിന്റെ അഭിമാനങ്ങളാക്കാൻ യുവകാലാസാഹിതിക്ക് കഴിഞ്ഞിട്ടുണ്ട്.
അവലംബം ↑ https://www.mathrubhumi.com/mobile/palakkad/news/08feb2021-1.5420226%5Bപ്രവർത്തിക്കാത്ത+കണ്ണി%5D
മീ ടൂ പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/MeToo_movement
# മീ ടൂ പ്രസ്ഥാനം ലൈംഗിക കുറ്റകൃത്യങ്ങളെക്കുറിച്ചുള്ള ആരോപണങ്ങൾ ആളുകൾ സ്വയം പരസ്യപ്പെടുത്തുക വഴി ലൈംഗിക ദുരുപയോഗത്തിനും ലൈംഗിക പീഡനത്തിനും എതിരായി പ്രവർത്തിക്കുന്ന ഒരു സാമൂഹിക പ്രസ്ഥാനമാണ്.
"മീ ടൂ" എന്ന പ്രയോഗം ഈ സന്ദർഭത്തിൽ ആദ്യമായി സോഷ്യൽ മീഡിയയിൽ മൈസ്പേസിൽ ഉപയോഗിച്ചത് (2006-ൽ) ലൈംഗികാതിക്രമത്തെ അതിജീവിച്ചയാളും ആക്ടിവിസ്റ്റുമായ തരാന ബക്ക് ആണ്.
ഹാർവാർഡ് യൂണിവേഴ്സിറ്റി ബർക്കിനെക്കുറിച്ച് "ലീഡിംഗ് വിത്ത് എംപതി: തരാന ബർക്ക് ആൻഡ് ദ മേക്കിംഗ് ഓഫ് മീ ടൂ മൂവ്മെന്റ്" എന്ന ഒരു കേസ് പഠനം പ്രസിദ്ധീകരിച്ചു.
ലൈംഗികാതിക്രമവും പീഡനവും അനുഭവിച്ച, പ്രത്യേകിച്ച് ജോലിസ്ഥലത്തെ ലൈംഗികാതിക്രമത്തിന് വിധേയരായ ആളുകളെ സഹാനുഭൂതിയിലൂടെയും ഐക്യദാർഢ്യത്തിലൂടെയും ശാക്തീകരിക്കുക എന്നതാണ് "മീ ടൂ" യുടെ ഉദ്ദേശം.
2017 ഒക്ടോബറിൽ ഹാർവി വെയ്ൻസ്റ്റീനെതിരെ നിരവധി ലൈംഗിക-അധിക്ഷേപ ആരോപണങ്ങൾ വെളിപ്പെടുത്തിയതിനെത്തുടർന്ന്, ഈ പ്രസ്ഥാനം സോഷ്യൽ മീഡിയയിൽ ഒരു ഹാഷ്‌ടാഗായി വൈറലായി പ്രചരിക്കാൻ തുടങ്ങി.
2017 ഒക്‌ടോബർ 15-ന് അമേരിക്കൻ നടി അലീസ മിലാനോ ട്വിറ്ററിൽ ഇങ്ങനെ പോസ്റ്റ് ചെയ്തു, "ലൈംഗികമായി ഉപദ്രവിക്കപ്പെടുകയോ ആക്രമിക്കപ്പെടുകയോ ചെയ്ത എല്ലാ സ്ത്രീകളും 'മീ ടൂ' എന്ന് ഒരു സ്റ്റാറ്റസായി എഴുതിയാൽ, പ്രശ്‌നത്തിന്റെ വ്യാപ്തിയെക്കുറിച്ച് ആളുകൾക്ക് ഒരു ബോധം നൽകിയേക്കാം," ഒരു സുഹൃത്തിൽ നിന്നാണ് അവർക്ക് ഈ ആശയം ലഭിച്ചത്.
അമേരിക്കൻ സെലിബ്രിറ്റികളായ ഗ്വിനെത്ത് പാൽട്രോ , ആഷ്‌ലി ജൂഡ്, ജെന്നിഫർ ലോറൻസ് , ഉമ തുർമാൻ തുടങ്ങിയവരുടെ പ്രൊഫൈൽ പോസ്റ്റുകളും പ്രതികരണങ്ങളും താമസിയാതെ വന്നു.
ലൈംഗികാതിക്രമത്തെക്കുറിച്ചുള്ള വ്യാപകമായ മാധ്യമ കവറേജും ചർച്ചകളും, പ്രത്യേകിച്ച് ഹോളിവുഡിൽ, സ്ഥാനങ്ങളിൽ നിന്ന് ഉയർന്ന തോതിലുള്ള പിരിച്ചുവിടലുകൾക്കും വിമർശനങ്ങൾക്കും തിരിച്ചടികൾക്കും കാരണമായി.
ദശലക്ഷക്കണക്കിന് ആളുകൾ ഇംഗ്ലീഷിൽ ഈ രീതിയിൽ പദപ്രയോഗവും ഹാഷ്‌ടാഗും ഉപയോഗിക്കാൻ തുടങ്ങിയതിന് ശേഷം, ഈ പ്രയോഗം മലയാളം ഉൾപ്പടെ മറ്റ് ഡസൻ കണക്കിന് ഭാഷകളിലേക്ക് വ്യാപിക്കാൻ തുടങ്ങി.
ഈ വിപുലീകരണത്തോടെ വ്യാപ്തി കുറച്ചുകൂടി വിശാലമായിത്തീർന്നു, എന്നിരുന്നാലും ബക്ക് അടുത്തിടെ അതിനെ, പാർശ്വവത്കരിക്കപ്പെട്ട ജനങ്ങൾക്ക് നീതിക്കായുള്ള ഒരു അന്താരാഷ്ട്ര പ്രസ്ഥാനമായി വിശേഷിപ്പിച്ചു.
ഉദ്ദേശം Wordmark used on protest rallies
2006-ൽ തരാന ബക്ക് ഉപയോഗിച്ച "മീ ടൂ" യുടെ യഥാർത്ഥ ലക്ഷ്യം സഹാനുഭൂതിയിലൂടെ സ്ത്രീകളെ, പ്രത്യേകിച്ച് ചെറുപ്പക്കാരും ദുർബലരുമായ സ്ത്രീകളെ ശാക്തീകരിക്കുക എന്നതായിരുന്നു.
2017 ഒക്‌ടോബറിൽ, ഈ വാചകം ഒരു ഹാഷ്‌ടാഗായി ഉപയോഗിക്കുന്നതിന് അലിസ്സ മിലാനോ പ്രോത്സാഹിപ്പിച്ചു, ലൈംഗിക പീഡനവും ആക്രമണവുമായി ബന്ധപ്പെട്ട പ്രശ്‌നങ്ങളുടെ വ്യാപ്തി വെളിപ്പെടുത്താൻ സഹായിക്കുന്നതിന്, ഹാഷ്ടാഗ് ഉപയോഗിക്കുന്നതിലൂടെ ഈ സംഭവങ്ങൾ എത്ര പേർ സ്വയം അനുഭവിച്ചിട്ടുണ്ടെന്ന് കാണിക്കുന്നു.
അതിനാൽ, അവർ ഒറ്റയ്ക്കല്ലെന്ന് അറിഞ്ഞുകൊണ്ട്, അവരുടെ അതിക്രമങ്ങളെക്കുറിച്ച് സംസാരിക്കാൻ ഇത് സ്ത്രീകളെ പ്രോത്സാഹിപ്പിക്കുന്നു.
ദശലക്ഷക്കണക്കിന് ആളുകൾ ഈ പദപ്രയോഗം ഉപയോഗിക്കാൻ തുടങ്ങി.
ഡസൻ കണക്കിന് മറ്റ് ഭാഷകളിലേക്ക് വ്യാപിച്ചതിന് ശേഷം, മീറ്റൂവിൻറെ ഉദ്ദേശ്യം മാറുകയും വികസിക്കുകയും ചെയ്തു.
പാർശ്വവൽക്കരിക്കപ്പെട്ട സമൂഹങ്ങളിലെ പാർശ്വവൽക്കരിക്കപ്പെട്ടവരെ പിന്തുണയ്ക്കുന്നത് തുടരുന്നതിനാൽ, എല്ലാ നിറങ്ങളിലും പ്രായത്തിലുമുള്ള പുരുഷന്മാരെയും സ്ത്രീകളെയും ഉൾപ്പെടുത്താൻ ഈ പ്രസ്ഥാനം വളർന്നുവെന്ന് ബക്ക് പ്രസ്താവിച്ചു.
#IDidThat, #IHave, #IWill എന്നിവയുൾപ്പെടെ, വ്യക്തിപരമായ പ്രതിഫലനത്തിലൂടെയും ഭാവി പ്രവർത്തനങ്ങളിലൂടെയും സംസ്കാരം മാറ്റാൻ ലക്ഷ്യമിട്ടുള്ള പുരുഷന്മാരുടെ പ്രസ്ഥാനങ്ങളും ഉണ്ടായിട്ടുണ്ട്.
അവബോധവും സഹാനുഭൂതിയും
പ്രസ്ഥാനത്തിന്റെ വിശകലനങ്ങൾ പലപ്പോഴും ലൈംഗിക അതിക്രമങ്ങളുടെ വ്യാപനത്തിലേക്ക് വിരൽ ചൂണ്ടുന്നു.
ലൈംഗിക അതിക്രമം ലോകമെമ്പാടുമുള്ള മൂന്നിലൊന്ന് സ്ത്രീകളെ ബാധിക്കുമെന്ന് ലോകാരോഗ്യ സംഘടന കണക്കാക്കുന്നു.
എബിസി ന്യൂസും ദി വാഷിംഗ്ടൺ പോസ്റ്റും 2017-ൽ നടത്തിയ ഒരു വോട്ടെടുപ്പിൽ 54% അമേരിക്കൻ സ്ത്രീകളും "അനാവശ്യവും അനുചിതവുമായ" ലൈംഗിക അതിക്രമങ്ങൾക്ക് വിധേയരാവുന്നതായി റിപ്പോർട്ട് ചെയ്യുന്നു, 95% പേരും അത്തരം പെരുമാറ്റം സാധാരണയായി ശിക്ഷിക്കപ്പെടില്ലെന്ന് പറയുന്നു.
അപമാനകരമായ പെരുമാറ്റം കാണുമ്പോൾ പുരുഷന്മാർ ഇടപെടേണ്ടതിന്റെ ആവശ്യകതയെ #MeToo അടിവരയിടുന്നതായി മറ്റുള്ളവർ പറയുന്നു.
ലൈംഗികാതിക്രമങ്ങൾ അനുഭവിക്കുന്നവർ തനിച്ചല്ലെന്നും അവർ സ്വയം ലജ്ജിക്കേണ്ടതില്ലെന്നും #MeToo പ്രഖ്യാപിക്കുന്നുവെന്ന് ബക്ക് പറയുന്നു.
ലൈംഗികാതിക്രമം സാധാരണയായി സ്ത്രീക്ക് അറിയാവുന്ന ആരെങ്കിലുമാണ് ചെയ്യുന്നത്.
പങ്കാളിയിൽ നിന്നുൾപ്പടെ ആവർത്തിച്ചുള്ള അഭ്യർത്ഥനകൾക്ക് ശേഷവും ലൈംഗികബന്ധം വേണ്ടെന്ന് പറയാൻ അവർക്ക് അവകാശമുണ്ടെന്ന് ചെറുപ്പം മുതലേ ആളുകൾക്ക് ബോധവൽക്കരണം നൽകണമെന്ന് ബക്ക് പറയുന്നു.
സമ്മതത്തെക്കുറിച്ച് പരസ്പരം സംസാരിക്കാനും ഇരകൾ അവരുടെ കഥകൾ പറയുമ്പോൾ അവരെ ശ്രദ്ധിക്കാനും ബക്ക് പുരുഷന്മാരെ ഉപദേശിക്കുന്നു.
"പ്രശ്നത്തിന്റെ വ്യാപ്തി" മനസ്സിലാക്കാൻ #MeToo സമൂഹത്തെ സഹായിച്ചിട്ടുണ്ടെന്നും, "മുറിവേറ്റപ്പെട്ട എല്ലാവരോടും ഐക്യദാർഢ്യം പ്രകടിപ്പിക്കുന്ന നിലപാടാണിതെന്നും" അലിസ്സ മിലാനോ പറഞ്ഞു.
# MeToo വിന്റെ വിജയത്തിന് സ്ത്രീകളെ വസ്തുനിഷ്ഠമാക്കുന്ന പെരുമാറ്റത്തിനെതിരെ പുരുഷന്മാർ നിലപാട് എടുക്കണമെന്ന് അവർ പറഞ്ഞു.
# MeToo-ന്റെ കവറേജിൽ,  നിലവിൽ ജോലിസ്ഥലത്ത് ഇരകളാക്കപ്പെടുന്നവർക്കും അതുപോലെ മുൻകാല ദുരുപയോഗത്തിന് നീതി തേടുന്നവർക്കും അത് അവസാനിപ്പിക്കാനുള്ള വഴികൾ തേടുന്നവർക്കും, ലൈംഗിക പീഡനവും ദുരുപയോഗവും തടയുന്നതിനുള്ള മികച്ച വഴികളെക്കുറിച്ച് വ്യാപകമായ ചർച്ചകൾ നടന്നിട്ടുണ്ട്.
ഫലപ്രദമായ റിപ്പോർട്ടിംഗ് ഓപ്ഷനുകളുടെ അഭാവമാണ് ജോലിസ്ഥലത്ത് അനിയന്ത്രിതമായ ലൈംഗിക ദുഷ്പെരുമാറ്റത്തിന് കാരണമാകുന്ന പ്രധാന ഘടകമെന്ന് പൊതുവായ ധാരണയുണ്ട്.
പുരുഷന്മാരുടെ പങ്ക്
# MeToo പ്രസ്ഥാനത്തിൽ പുരുഷന്മാരുടെ റോളുകൾ എന്തൊക്കെയാണെന്നതിനെക്കുറിച്ച് ചർച്ചകൾ നടന്നിട്ടുണ്ട്.
6-ൽ 1 പുരുഷന്മാരും അവരുടെ ജീവിതത്തിനിടയിൽ ഏതെങ്കിലും തരത്തിലുള്ള ലൈംഗികാതിക്രമം അനുഭവിച്ചിട്ടുണ്ടെന്നും പലപ്പോഴും അതിനെക്കുറിച്ച് സംസാരിക്കാൻ കഴിയില്ലെന്നും ശ്രദ്ധിക്കപ്പെട്ടിട്ടുണ്ട്.
#MeToo സ്രഷ്ടാവ് തരാന ബക്കും മറ്റുള്ളവരും മോശം പെരുമാറ്റം കാണുമ്പോൾ പ്രതികരിക്കാൻ പുരുഷന്മാരോട് ആവശ്യപ്പെട്ടു, #MeToo വൈറലായതിന് ശേഷം സ്ത്രീകളിൽ നിന്ന് കൂടുതൽ അകലം പാലിക്കാനുള്ള ആഗ്രഹം ചില പുരുഷന്മാർ പ്രകടിപ്പിച്ചിട്ടുണ്ട്, ഇതിന് കാരണം ആയിപറയുന്നത് ഏതൊക്കെ പ്രവൃത്തികളാണ് അനുചിതമെന്ന് അവർക്ക് പൂർണ്ണമായി മനസ്സിലാകുന്നില്ല എന്നതാണ്.
#MeToo ട്രെൻഡിംഗ് ആരംഭിച്ചതിന് ശേഷമുള്ള ആദ്യത്തെ കുറച്ച് മാസങ്ങളിൽ, നെഗറ്റീവ് പരിണതഫലങ്ങളെ ഭയന്ന് നിരവധി പുരുഷന്മാർ സ്ത്രീകളോട് മിണ്ടുന്നതിന് ബുദ്ധിമുട്ട് പ്രകടിപ്പിച്ചു.
അമേരിക്കൻ സൊസൈറ്റി ഓഫ് അസോസിയേഷൻ എക്സിക്യൂട്ടീവിന്റെ പ്രസ്താവന പ്രകാരം, #MeToo പ്രസ്ഥാനത്തിന്റെ കാര്യത്തിൽ പുരുഷന്മാരുടെ പങ്ക് അത്യന്താപേക്ഷിതമാണ്.
സ്ത്രീകളെ ലൈംഗികമായി പീഡിപ്പിക്കുന്നത് നിർത്തുക മാത്രമാണ് പുരുഷന്മാർ ചെയ്യേണ്ടതെന്ന് ചില ആളുകൾ വിശ്വസിച്ചേക്കാം, എന്നാൽ പുരുഷൻമാരുടെ പങ്ക് അതിലും കൂടുതലാണെന്ന് അവർ പറയുന്നു.
#MeToo പ്രസ്ഥാനത്തിന് സംഭാവന നൽകാൻ പുരുഷന്മാർക്ക് ചെയ്യാൻ കഴിയുന്ന നാല് കാര്യങ്ങൾ അവർ വിശദീകരിക്കുന്നു.
ഒന്നാമതായി, സമൂഹത്തിൽ, പുരുഷന്മാർക്ക് ഇപ്പോഴും എല്ലാ സ്ഥാപനങ്ങളിലും സംവിധാനങ്ങളിലും കൂടുതൽ ആൾബലവും കൂടുതൽ ശക്തിയും ഉണ്ടെന്നും അതുപോലെ തന്നെ ശാരീരികമായി ശക്തരാണെന്നും അവർ തങ്ങളുടെ അധികാരം ദുരുപയോഗം ചെയ്തുവെന്നും അംഗീകരിക്കേണ്ടതുണ്ട്.
രണ്ടാമതായി, പുരുഷന്മാർ സ്ത്രീകളെ കേൾക്കുകയും വിശ്വസിക്കുകയും വേണം; ഭൂരിഭാഗം സ്ത്രീകളും പീഡനമോ ദുരുപയോഗമോ അനുഭവിച്ചിട്ടുണ്ടെന്ന് സ്ഥിതിവിവരക്കണക്കുകൾ കാണിക്കുന്നു, തെറ്റായ റിപ്പോർട്ടുകളുടെ ശതമാനം 10% ൽ താഴെയാണ്.
മൂന്നാമതായി, അവരുടെ അധിക്ഷേപകരമായ അഭിപ്രായങ്ങൾക്കും പെരുമാറ്റങ്ങൾക്കും മറ്റ് പുരുഷന്മാരെ പുരുഷന്മാർ ഉത്തരവാദികളാക്കേണ്ടതുണ്ട്.
അവസാനമായി, സമൂഹത്തിന്റെ എല്ലാ മേഖലകളിലും പീഡനങ്ങളിൽ നിന്ന് മുക്തമാകുന്നത് അടിസ്ഥാന മനുഷ്യാവകാശമാണെന്ന് പുരുഷന്മാർ തിരിച്ചറിയേണ്ടതുണ്ട്, അതിനായി സജീവമായി പ്രവർത്തിക്കേണ്ടത് അവരുടെ ഉത്തരവാദിത്തമാണ്.
സാമ്പത്തിക സഹായം
2018 മെയ് മാസത്തിൽ, ന്യൂയോർക്ക് വിമൻസ് ഫൗണ്ടേഷൻ അവരുടെ ഫണ്ട് മീ ടൂ മൂവ്‌മെന്റിനെയും സഖ്യകക്ഷികളെയും പിന്തുണയ്ക്കാൻ പ്രഖ്യാപിച്ചു.
ലൈംഗിക അതിക്രമങ്ങളെ അതിജീവിക്കുന്നവർക്ക് ധനസഹായം നൽകാനും പിന്തുണയ്ക്കാനും അടുത്ത അഞ്ച് വർഷത്തിനുള്ളിൽ 25 മില്യൺ ഡോളർ മാറ്റിവെക്കാൻ അവർ പ്രതിജ്ഞാബദ്ധമാണ് എന്ന് പ്രഖ്യാപിച്ചു.
2018 സെപ്റ്റംബറിൽ, സിബിഎസ് അവരുടെ മുൻ ചെയർമാൻ മൂൺവെസിന്റെ സമ്പാദ്യത്തിൽ നിന്ന് 20 ദശലക്ഷം ഡോളർ സംഭാവന ചെയ്യുമെന്ന് പ്രഖ്യാപിച്ചു.
നിരവധി ലൈംഗികാരോപണങ്ങളെത്തുടർന്ന് മൂൺവെസ് സ്ഥാനമൊഴിയാൻ നിർബന്ധിതനായിരുന്നു.
അന്താരാഷ്ട്ര പ്രതികരണം ലൈംഗികാതിക്രമ ആരോപണത്തെത്തുടർന്ന് ചെക്ക് എംപിയും ശക്തനായ പൊതു സ്വാധീനവുമുള്ള ഡൊമിനിക് ഫെറി തന്റെ അധികാരം രാജിവച്ചു.
ഇന്ത്യ, പാകിസ്ഥാൻ, യുണൈറ്റഡ് കിംഗ്ഡം എന്നിവയുൾപ്പെടെ, കുറഞ്ഞത് 85 രാജ്യങ്ങളിൽ ഈ ഹാഷ്‌ടാഗ് ട്രെൻഡ് ആയി മാറിയിട്ടുണ്ട്.
കാമ്പെയ്‌ൻ ലോകമെമ്പാടുമുള്ള അതിജീവിച്ചവരെ അവരുടെ കഥകൾ പങ്കിടാനും അവരുടെ കുറ്റവാളികളുടെ പേര് പുറത്തുവിടാനും പ്രേരിപ്പിച്ചു.
പാർലമെന്റിലും ബ്രസൽസിലെ യൂറോപ്യൻ യൂണിയന്റെ ഓഫീസുകളിലും ദുരുപയോഗം ചെയ്യപ്പെട്ടുവെന്ന മീറ്റൂ ആരോപണങ്ങൾ കാരണം യൂറോപ്യൻ പാർലമെന്റ് നേരിട്ട് ഒരു സെഷൻ വിളിച്ചുകൂട്ടി.
യൂറോപ്യൻ കമ്മീഷണർ ഫോർ ട്രേഡ്, സിസിലിയ മാൽംസ്ട്രോം, മീറ്റിംഗ് വിളിച്ചുകൂട്ടിയതിന്റെ കാരണമായി ഹാഷ്ടാഗ് പ്രത്യേകം ഉദ്ധരിച്ചു.
വിമർശനങ്ങൾ തെറ്റായ ആരോപണങ്ങൾ
വസ്തുതാ പരിശോധനയ്ക്ക് മുമ്പ് കുറ്റാരോപിതരെ എത്രത്തോളം വിശ്വസിക്കണം എന്നതിനെക്കുറിച്ച് ചർച്ചകൾ നടന്നിട്ടുണ്ട്.
കുറ്റം തെളിയിക്കുന്ന നടപടിക്രമങ്ങളൊന്നും പാലിക്കാതെയാണോ പ്രതികളെ ശിക്ഷിക്കുന്നത് എന്ന് ചിലർ സംശയിക്കുന്നു.
എന്നാൽ യുഎസ് ഡിപ്പാർട്ട്‌മെന്റ് ഓഫ് ജസ്റ്റിസ്, മറ്റ് സംഘടനകൾ എന്നിവയിൽ നിന്ന് ലഭിച്ച കണക്കുകൾ ഉദ്ധരിച്ച് തെറ്റായ റിപ്പോർട്ടുകളുടെ എണ്ണം മൊത്തം റിപ്പോർട്ടുകളുടെ ഒരു ചെറിയ ശതമാനം മാത്രമാണെന്ന് പല കമന്റേറ്റർമാരും പ്രതികരിച്ചു.
ഇരകൾക്ക് വീണ്ടും നൽകുന്ന ആഘാതം
ലൈംഗികാതിക്രമവും ദുരുപയോഗവും പരസ്യപ്പെടുത്താനുള്ള ഉത്തരവാദിത്തം അത് അനുഭവിച്ചവരുടെ മേൽ ചുമത്തിയതിന് ഹാഷ്‌ടാഗ് വിമർശിക്കപ്പെട്ടു, ഇത് വീണ്ടും അവർക്ക് മാനസികാഘാതമുണ്ടാക്കും എന്ന് പറയുന്നു.
വൈകാരികമായ ആശയവിനിമയത്തിനുപകരം ക്ഷീണവും രോഷവും പ്രചോദിപ്പിക്കുന്നതാണ് ഹാഷ്‌ടാഗ് എന്ന് വിമർശിക്കപ്പെട്ടു.
കുറിപ്പുകൾ ഗ്രന്ഥസൂചിക വോഗൽസ്റ്റീൻ, റേച്ചൽ ബി., സ്റ്റോൺ, മെയ്ഗൻ.